ΓΡΑΠΤΗ ΕΡΩΤΗΣΗ E-2480/01

υποβολή: Jonas Sjstedt (GUE/NGL) προς την Επιτροπή

(13 Σεπτεμβρίου 2001)

Θέμα: Το κυνήγι του λύγκα στη Σουηδία

Ενδέχεται να ασκηθεί προσφυγή κατά της Σουηδίας ενώπιον του Ευρωπαϊκού Δικαστηρίου, επειδή η χώρα αυτή επιτρέπει το κυνήγι του λύγκα εκτός των οικοτόπων των τάρανδων. Η Επιτροπή καθόρισε προθεσμία έως το τέλος του Σεπτεμβρίου 2001 για να απαγορεύσει η Σουηδία το κυνήγι του λύγκα εκτός των εν λόγω περιοχών. Ο Σουηδός Υπουργός Περιβάλλοντοςποστηρίζει ότι ο πληθυσμός των λυγκών στη Σουηδία είναι ο μεγαλύτερος στην Ευρώπη και ότι επιπλέον είναι πολύ δυναμικός. Η Βουλή της Σουηδίας ενέκρινε, την άνοιξη του 2001, την πρόταση της κυβέρνησης να περιορισθεί ο πληθυσμός των λυγκών σε 1 500. Ο Υπουργός Περιβάλλοντος δεν θεωρεί ότι συντρέχουν λόγοι να περιορισθεί το προστατευτικό κυνήγι επειδή ο πληθυσμός έχει αυξηθεί αρκετά. Τόσο η πλειοψηφία των ερευνητών του θηρευτικού τομέα και των κυνηγών όσο και η Βουλή είναι πεπεισμένοι ότι το κυνήγι του λύγκα είναι απαραίτητο. Ο αριθμός των λυγκών αυξάνεται ετησίως κατά 20 %. Το κυνήγι που η σουηδική κυβέρνηση επιτρέπει αντιστοιχεί σε λιγότερο από το ήμισυ της αύξησης αυτής. Εάνποχρεωθεί η Σουηδία να απαγορεύσει κάθε κυνήγι εκτός των οικοτόπων των τάρανδων, σύμφωνα με τους ερευνητές του θηρευτικού τομέα και με τη σουηδική κυβέρνηση, αυτό θα έχει καταστροφικές συνέπειες για τη διαχείριση του πληθυσμού των λυγκών λόγω του κινδύνου της ανεξέλεγκτης λαθραίας θήρας.

Εν τούτοις, σύμφωνα με την Επιτροπή το λαθραίο κυνήγι στη Σουηδία προσλαμβάνει σημαντικές διαστάσεις και ανήρθε το 1999 σε 50 ζώα. Επίσης είναι της άποψης ότι το σουηδικό κράτος δεν λαμβάνει τα απαραίτητα μέτρα για να παρεμποδίσει το κυνήγι αυτό. Ο Σουηδός Υπουργός Περιβάλλοντος τόνισε ότι ελήφθη η απόφαση να αυξηθούν οι προσπάθειες της αστυνομίας και άλλων αρχών και να διπλασιασθεί η ποινή για σοβαρά θηρευτικά αδικήματα. Η Επιτροπή διαφωνεί επίσης με τη Σουηδία ότι το προσεκτικό κυνήγι των λυγκών χρειάζεται προκειμένου να συμβιβασθούν μεταξύ τους τα συμφέροντα των κυνηγών και των κατοίκων των πληττομένων χωριών με τις ανάγκες της πολιτικής στον τομέα των αρπακτικών.

Σε ποιες πηγές βασίζει η Επιτροπή τις απόψεις της όσον αφορά το λαθραίο κυνήγι στη Σουηδία· Για ποιους λόγους απορρίπτει η Επιτροπή τα σχέδια των σουηδικών αρχών όσον αφορά την αύξηση του πληθυσμού των λυγκών·

Απάντηση της κας Wallstrm εξ ονόματος της Επιτροπής

(26 Οκτωβρίου 2001)

Τα στοιχεία που καταθέτει το Αξιότιμο Μέλος του Κοινοβουλίου προέρχονται από καταγγελίες των οποίων κατέστη αποδέκτης η Επιτροπή. Λόγω του απορρήτου, η Επιτροπή δεν είναι σε θέση να αποκαλύψει την ταυτότητα των καταγγελόντων. Ωστόσο, οι επίμαχες πληροφορίες ελέγχθηκαν και επιβεβαιώθηκαν από την Επιτροπή.

Όσον αφορά τα σχέδια για την πληθυσμιακή αύξηση στα οποία γίνεται αναφορά, δεν αποτελούν, αυτά καθαυτά, το αντικείμενο της διαδικασίας επί παραβάσει. Ηπόθεση αφορά το γεγονός ότι οι παρεκκλίσεις για την θήρευση του λυγκός δεν ήταν δικαιολογημένες. Ο λύγξ αποτελεί είδος, το οποίο, σύμφωνα με την περί ενδιαιτημάτων Οδηγία(1), χρήζει αυστηρής προστασίας. Δυνάμει του άρθρου 16 παράγραφος 1 της Οδηγίας για τα ενδιαιτήματα, τα κράτη μέλη δύνανται να παρεκκλίνουν από τη γενική απαγόρευση θήρευσης του λυγκός μόνονπό ορισμένους όρους, π.χ. για λόγους δημόσιαςγείας και ασφάλειας ή για άλλους, επιτακτικούς λόγους δημόσιου συμφέροντος. Επιπλέον, η αρχή που εγκρίνει τις παρεκκλίσεις πρέπει να εκτιμά κατά πόσονπάρχουν άλλες, ικανοποιητικές, εναλλακτικές δυνατότητες, αντί της έγκρισης της επίμαχης θήρας. Η Επιτροπή, στην εκτίμησή της, έλαβεπόψη τα στοιχεία που κατέθεσε μέχρι στιγμής η Σουηδία σχετικά με τους πληθυσμούς του λύγκα, πλην όμως δεν έχειπόψη της τα σχέδια στα οποία αναφέρεται το Αξιότιμο Μέλος του Κοινοβουλίου. Σε κάθε περίπτωση, και ακόμη και με μία κατά 20 % ετήσια αύξηση του πληθυσμού του λυγκός, οι παρεκκλίσεις για θήρευση του λυγκός πρέπει να είναι αιτιολογημένες σύμφωνα με την περί ενδιαιτημάτων Οδηγία.

Η μη λήψη των αναγκαίων μέτρων για την αποτροπή της παγίδευσης του λυγκός, όπως αναφέρεται από το Αξιότιμο Μέλος του Κοινοβουλίου, συνιστά πρόσθετη παράβαση η οποία αποτελεί τμήμα της ίδιας διαδικασίας επί παραβάσει. Η Σουηδία ανέλαβε τηνποχρέωση να τερματίσει την εν λόγω παράβαση, θεσπίζοντας σειρά νομοθετικών και διοικητικών μέτρων. Ωστόσο, ηπόθεση χρήζει παρακολουθήσεως μέχρις ότου θεσπιστούν τα εν λόγω μέτρα από τη Σουηδία.

(1) Οδηγία 92/43/ΕΟΚ του Συμβουλίου της 21ης Μαΐου 1992 περί διατηρήσεως των φυσικών οικοτόπων (ενδιαιτημάτων) καθώς και της άγριας πανίδας και χλωρίδας, ΕΕ L 206 της 22.7.1992.